section_heading: Sezona 1
paragraph_text: Obitelj Şamverdi je najmoćnija obitelj u malom mjestu Halfeti te se bavi proizvodnjom pistacija. Glava obitelji je Mehdi Şamverdi koji sa suprugom Kadriye ima dva sina : Kendala i Murata te kćerku Melek. Kendal je uvijek bio ljubomoran na svoga brata Murata, koji je oduvijek bio omiljeni sin, jer je uspio obitelji osigurati zdravog muškog nasljednika dok Kendalov jedini sin Asim, kojeg mu je rodila prva žena Emine, boluje od cerebralne paralize. Kendalova ljubomora je toliko rasla da je pozvao Murata na brod te ga izudarao i bacio u Eufrat. Kendal je ožalošćenoj obitelji rekao da se Murat ubio. Nakon žalosne vijesti u konak obitelji Şamverdi dolazi Muratova žena iz Istanbula Ebru sa svoje troje djece: Adom, Mayom i Ruzgarom koja nije znala za suprugovu drugu obitelj. Njezin dolazak jako pogodi Narin, Muratovu prvu ženu koju je Murat napustio zbog Ebru i njenog i Muratovog sina Barana. Odmah izbija sukob između Kendala i Ebru te ona odlučuje ostati u Halfetiju. No, ono što Ebru ne zna je da je Muratov i Narinin sin Baran zapravo njen davno izgubljeni sin za kojeg joj je Murat rekao da je mrtav. Mehdi je odlučio da njegov unuk Baran ostane u konaku udaljen od svoje biološke majke Ebru koja je zato vrijeme u Istanbulu.